દસ દિવસ પહેલાં આ યાદી તબક્કાવાર રીતે જારી કરવામાં આવી હતી અને તેના કારણે બાકીદારોએ ઘરની હરાજી થતી અટકાવવા માટે પાલિકાની વોર્ડ કચેરીમાં દોડધામ કરી મૂકી હતી. જેના પગલે, છેલ્લા દસ દિવસથી રોજની સરેરાશ 1 કરોડ રૂપિયાની આવક પાલિકાની તિજોરીમાં જમા થઇ રહી છે. પાલિકા આર્થિક રીતે દેવાળું ફૂંકી રહી છે ત્યારે દસ દિવસમાં 10 કરોડ રૂપિયાની આવક ઓક્સિજનનું કામ કરી રહી છે. જોકે,નૂર્મના આવાસોના વેરાની બાકી આવક 70 ટકા જેટલી છે ત્યારે તે વસૂલ કરવી પડકાર સમાન છે.